FI Euroopan unionin virallinen lehti C 338/1

KERTOMUS

yhteisön kalastuksenvalvontaviraston tilinpäätöksestä varainhoitovuodelta 2009 sekä viraston vastaukset

2010/C 338/01

SISÄLLYS

Kohta Sivu JOHDANTO … 1–2 2 TARKASTUSLAUSUMA … 3–12 2 TALOUSARVIO- JA VARAINHALLINTOA KOSKEVAT HUOMAUTUKSET… 13–14 3 Taulukko … 4 Viraston vastaukset … 5

JOHDANTO

1. Yhteisön kalastuksenvalvontavirasto (jäljempänä ’virasto’) perustettiin 26 päivänä huhtikuuta 2005 annetulla neuvoston asetuksella (EY) N:o 768/2005 (1). Vigossa sijaitsevan viraston tehtävänä on järjestää jäsenvaltioiden kalastuksen valvonta- ja tarkastustoimien koordinointi ja varmistaa näin, että yhteisen kalastuspolitiikan sääntöjä noudatetaan tehokkaasti ja yhdenmukaisesti (2).

2. Viraston talousarvio oli 10,1 miljoonaa euroa varainhoitovuonna 2009, kun se edellisenä vuonna oli 8,5 miljoonaa euroa. Virastossa työskenteli vuoden lopussa 49 henkilöä, edellisenä vuonna henkilöstön määrä oli 47.

12. Jäljempänä esitettävät huomautukset eivät aseta tilintarkastustuomioistuimen lausumia kyseenalaiseksi.

TALOUSARVIO- JA VARAINHALLINTOA KOSKEVAT HUOMAUTUKSET

13. Tilintarkastustuomioistuin toi varainhoitovuotta 2008 koskevassa kertomuksessaan esiin puutteita viraston vuoden 2008 työohjelmassa ja siihen liittyvissä toimintojohtamisen kysymyksissä (12). Viraston vuoden 2009 työohjelmalla ei ollut erityisiä ja mitattavissa olevia tavoitteita toiminnanalan tasolla eikä operatiivisen toiminnan tasolla. Kunkin toiminnanalan kohdalla oli esitetty luettelo, joka käsitti useita operatiivisia toimintoja, tuotoksia ja indikaattoreita, mutta niiden välillä ei ollut selvää yhteyttä eivätkä indikaattorit yleensä olleet tarkoituksenmukaisia eivätkä mitattavissa. Lisäksi kullakin toiminnanalalla oli jaettu vain suorat taloudelliset ja henkilöstöresurssit. Näin ollen toimintojohtamiseen perustuvaa lähestymistapaa ei ollut toteutettu kokonaisuudessaan vuoden 2009 talousarvion yhteydessä.

14. Vuoden 2009 henkilöstön määrää kuvaavassa taulukossa oli 55 väliaikaista tointa. Joulukuussa 2009 vain 44 näistä toimista (80 prosenttia) oli täytettynä. Marraskuuhun 2008 verrattuna täyttämättä olevien väliaikaisten toimien määrä kasvoi yhdeksästä yhteentoista, mikä oli osoitus rekrytoinnin suunnittelussa esiintyvistä puutteista.

Tilintarkastustuomioistuimen jaosto IV on tilintarkastustuomioistuimen jäsenen Igors LUDBORŽSin johdolla hyväksynyt tämän kertomuksen Luxemburgissa 12. lokakuuta 2010 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

Taulukko Yhteisön kalastuksenvalvontavirasto (Vigo) Perussopimuksen mukainen unionin toimivalta Viraston toimivaltuudet (neuvoston asetus (EY) N:o 768/2005) Hallinto Viraston resurssit vuonna 2009 Tuotteet ja palvelut vuonna 2009 Euroopan unionin toiminnasta tehdyn sopimuksen 38 artikla Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa annetun neuvoston asetuksen (EY) N:o 2371/2002 28 artiklan mukaan jäsenvaltioiden on varmistettava yhteisen kalastuspolitiikan sääntöjen tehokas valvonta, tarkastukset ja täytäntöönpano ja tehtävä tässä tarkoituksessa yhteistyötä keskenään sekä kolmansien maiden kanssa. Neuvoston asetus (EY) N:o 768/2005 yhteisön kalastuksenvalvontaviraston perustamisesta ja yhteiseen kalastuspolitiikkaan sovellettavasta valvontajärjestelmästä annetun asetuksen (ETY) N:o 2847/93 muuttamisesta. Tavoitteet Asetuksella perustetaan yhteisön kalastuksenvalvontavirasto, jonka tavoitteena on järjestää jäsenvaltioiden kalastuksen valvonta- ja tarkastustoimien koordinointi ja auttaa jäsenvaltioita tekemään yhteistyötä yhteisen kalastuspolitiikan sääntöjen noudattamiseksi sen tehokkaan ja yhdenmukaisen soveltamisen varmistamiseksi. Tehtävät i) Koordinoida unionin valvonta- ja tarkastusvelvollisuuksia ii) koordinoida asianomaisten jäsenvaltioiden yhteen kokoamien kansallisten valvonta- ja tarkastusresurssien käyttö iii) auttaa jäsenvaltioita toimittamaan kalastustoimia ja valvonta- ja tarkastustoimia koskevia tietoja iv) auttaa jäsenvaltioita täyttämään yhteisen kalastuspolitiikan sääntöjen mukaiset tehtävänsä ja velvollisuutensa v) auttaa jäsenvaltioita ja komissiota yhdenmukaistamaan yhteisen kalastuspolitiikan soveltamista kaikkialla unionissa vi) edistää jäsenvaltioiden ja komission valvonta- ja tarkastustekniikoiden tutkimusta ja kehittämistä koskevaa työtä vii) edistää tarkastajakoulutuksen koordinointia ja jäsenvaltioiden välistä kokemusten vaihtoa viii) koordinoida laittoman, ilmoittamattoman ja sääntelemättömän kalastuksen torjuntatoimia unionin sääntöjen mukaisesti. 1 — Hallintoneuvosto Yksi edustaja kustakin jäsenvaltiosta ja kuusi komission edustajaa. 2 — Pääjohtaja Hallintoneuvosto nimittää vähintään kahden ehdokkaan joukosta komission ehdottaman luettelon perusteella. 3 — Ulkoinen tarkastus Tilintarkastustuomioistuin 4 — Vastuuvapauden myöntävä viranomainen Parlamentti myöntää vastuuvapauden neuvoston suosituksesta Talousarvio I osasto— 5,6 miljoonaa euroa II osasto— 1,4 miljoonaa euroa III osasto— 3,1 miljoonaa euroa Henkilöstö 31.12.2009 Palkattu henkilöstö 49. Toiminta — JDP (Joint Deployment Plan, yhteiskäyttösuunnitelma) Pohjanmeren, Skagerrakin, Kattegatin ja Englannin kanaalin itäosien turskanpyynti — JDP luoteisilla vesialueilla (Länsi-Skotlanti ja Irlanninmeri) — JDP Itämerellä — JDP tonnikalan pyynti Välimerellä ja Itä-Atlantilla — JDP Luoteis-Atlantin kalastusjärjestön alueella — JDP Koillis-Atlantin kalastusjärjestön alueella — laittoman, ilmoittamattoman ja sääntelemättömän kalastuksen torjuntatoimien tukeminen — JDP-suunnitelmien konsolidointi. Toimintaedellytysten kehittäminen — Arviointikertomusten laatiminen — tietoihin pääsyä ja tietojenvaihtoa koskevien pöytäkirjojen laatiminen — koulutuksen järjestäminen ja yhteisen koulutuksen perussuunnitelman kehittäminen — Fishnet-verkkosivuston perustaminen, tavoitteena nopeuttaa yhteydenpitoa asiakkaiden kanssa, varmistaa avoimuus ja edistää turvallista tiedonvaihtoa — unionin ja jäsenvaltioiden toimintaedellytysten vahvistaminen. Lähde: Viraston toimittamat tiedot.

VIRASTON VASTAUKSET 13. Yhteisön kalastuksenvalvontavirasto kehittää ja hienosäätää jatkuvasti kunkin toiminnanalan tuotoksia ja niihin liittyviä suoritusindikaattoreita. Viraston vuoden 2009 toimintakertomuksessa on taulukko toiminnan tuloksista ja suoritusindikaattorien arvioinnista, ja vuoden 2010 työohjelma sisältää täsmällisemmät suoritusindikaattorit useimpien toiminnan alueiden osalta. Samalla ABC-järjestelmää (toimintoperusteinen kustannuslaskenta) kehitetään edelleen ja se otetaan käyttöön, jolloin hallinnolliset yleiskustannukset voidaan jakaa eri toiminnanaloille. 14. Vuoden 2009 henkilöstösuunnitelman toimia täytettiin sitä mukaa kuin määrärahoja tuli saataville palkkoja ja muita henkilöstökuluja varten (96,5 prosentin toteutuma luvussa 11). Useimmat näistä toimista ovat olleet täytettyinä vuoden 2010 alkupuolella, kuten talousarvion mukaisesti on suunniteltu, ja tällä hetkellä vuoden 2010 henkilöstösuunnitelman 53 toimesta 52 on täytetty (henkilöstösuunnitelmaa muutettiin aikaisin vuonna 2009 sisältämään 53 tointa 55:n sijasta).

(1) EUVL L 128, 21.5.2005, s. 1.

(2) Taulukossa esitetään tiedotustarkoituksessa yhteenveto viraston vastuualueista ja toiminnoista.

(3) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(4) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus keskeisistä tilinpäätöksen laatimisperiaatteista ja muut liitetiedot.

(5) Selvitys talousarvion toteuttamisesta sisältää talousarvion toteutumalaskelman liitteineen.

(6) EYVL L 248, 16.9.2002, s. 1.

(7) Komission asetus (EY, Euratom) N:o 2343/2002, annettu 19 päivänä marraskuuta 2002 (EYVL L 357, 31.12.2002, s. 72), 33 artikla.

(8) Asetus (EY, Euratom) N:o 2343/2002, 38 artikla.

(9) Erillisvirastojen tilinpäätöksiä ja kirjanpitoa koskevat säännöt on esitetty asetuksen (EY, Euratom) N:o 2343/2002 VII osaston 1 luvussa. Asetusta on viimeksi muutettu 9 päivänä heinäkuuta 2008 annetulla asetuksella (EY, Euratom) N:o 652/2008 (EUVL L 181, 10.7.2008, s. 23). Säännöt on sisällytetty sellaisenaan viraston varainhoitoasetukseen.

(10) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(11) Tilinpäätös laadittiin 1. heinäkuuta 2010 ja tilintarkastustuomioistuin vastaanotti sen 2. heinäkuuta 2010. Lopullinen tilinpäätös, joka on konsolidoitu komission tilinpäätökseen, julkaistaan Euroopan unionin virallisessa lehdessä viimeistään päättynyttä varainhoitovuotta seuraavan varainhoitovuoden marraskuun 15 päivänä. Lopullinen tilinpäätös esitetään sivustoilla http://eca.europa.eu ja http://cfca.europa.eu/.

(12) EUVL C 304, 15.12.2009, s. 1.